**Adatkezelési tájékoztató**

**Az Interreg VI-A Romania-Hungary Program „Romanian-Hungarian Cross-Border
Cultural Living Lab” című pályázat keretébenben 18-40 év közötti, amatőr alkotóművészek részére meghirdetett**

**„Amatőr Képzőművészeti Tehetségkutató pályázat” résztvevői számára**

Hajdú-Bihar Vármegye Önkormányzata a tehetségkutató pályázat résztvevőinek adatait tiszteletben tartja, elismeri az információs önrendelkezésükhöz való jogukat, ezért kiemelt figyelmet fordít arra, hogy a mindenkor hatályos adatvédelmi jogszabályokban foglalt követelményeknek megfelelően járjon el.A tehetségkutató pályázat az Interreg VI-A Romania-Hungary Program „Romanian-Hungarian Cross-Border Cultural Living Lab” című projekt (a továbbiakban: projekt) keretében kerül meghirdetésre.

**I. Általános rendelkezések**

**Vonatkozó jogszabályok:**

* AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: GDPR),
* az információs önrendelkezési jogról és az információszabadságról szóló 2011. évi CXII. törvény, a továbbiakban: Info tv.

**Az adatkezelés célja:**

Az adatalap az alkotásokat benyújtó személyekkel történő kapcsolattartás, pályázók jogosultságának ellenőrizhetősége, pályázati eredmények kezelése, nyertesekkel történő kapcsolatfelvétel mellett a program megvalósításának, az Adatkezelő, mint a Projekt Kedvezményezettje által vállalt indikátorok alátámasztása.

**Az Adatkezelők megnevezése, elérhetőségei:**

Hajdú-Bihar Vármegye Önkormányzata

Postacím: 4024 Debrecen, Piac u. 54.

e-mail: elnok@hbmo.hu, telefon: 06-52/507-519

honlap: [www.hbmo.hu](http://www.hbmo.hu)

Hajdú-Bihar Vármegyei Önkormányzati Hivatal

Postacím: 4024 Debrecen, Piac u. 54.

e-mail: jegyzo@hbmo.hu, telefon: 06-52/507-524

honlap: [www.hbmo.hu](http://www.hbmo.hu)

**A kezelt személyes adatok köre:**

A pályázó személy neve, születési ideje, lakóhelye, mobiltelefon száma, postai címe, e-mail címe.

Az **adatkezelés jogalapja:** Az adatkezelés az adatkezelőre ruházott közérdekű, illetve közhatalmi jogosítvány gyakorlásának keretében végzett feladat végrehajtásához szükséges (GDPR rendelet 6. cikk (1) bekezdés e) pont). Az érintett GDPR rendelet 6. cikk (1) bekezdés a) pontja szerinti hozzájárulása a pályázaton történő részvételének feltétele. Az adatlap a pályázaton való részvételi jogosultság megállapításához, kapcsolattartáshoz, az alkotásokat készítő személyek értesítéséhez (díjazásról, kiállítás megnyitóról, helyszínekről, alkotások visszajuttatásáról) a program megvalósításának alátámasztásához, az Adatkezelő, mint a Projekt Kedvezményezettje által vállalt indikátorok, illetve a programelem megvalósításához kötődő esetleges szolgáltatási szerződés(ek) teljesítésének alátámasztásához szükséges.

**Kezelt adatok forrása:**

Az érintett.

**Az adatkezelés időtartama**

A személyes adatokat a projekt fizikai megvalósítását követően, az előírt projektdokumentációra irányadó megőrzési határidő (2032. 12. 31.) leteltéig kezeljük. Ezt követően az Adatkezelők gondoskodnak a személyes adatokat tartalmazó dokumentumok és az adatok megsemmisítéséről. A projekt fizikai megvalósításának esetleges módosulása esetén a fent jelölt határidő a módosulás időtartamának idejével automatikusan meghosszabbodik.

**Automatizált döntéshozatal (továbbá profilalkotás)**

Az adatkezelés során automatizált döntéshozatalra, ideértve a profilalkotást is, nem kerül sor.

**Ki lesz az Ön által megadott adatok kezelésére még feljogosítva:**

Az alkotás elbírálásával érintett szervezeti egységeinek kijelölt munkatársai és az alkotások zsűrizésére jogosult szakemberek. A projekt megvalósítása során az Irányító Hatóság feladatait ellátó Ministry of Development, Public Works and Administration, valamint a Széchenyi Programiroda NKft, valamint, annak aktualitása esetén az Európai Támogatásokat Auditáló Főigazgatóság.

**A személyes adatok továbbítása, a személyes adatok címzettjei, illetve címzettek kategóriái**

A díjazott pályázók és a nyertes alkotások mellett a legkiválóbb alkotások alkotóinak nevei és alkotásaik megtekinthetők lesznek az Adatkezelő honlapján (www.hbmo.hu), valamint Facebook oldalán, valamint vándorkiállítás formájában is. Amennyiben az adatkezelés, közösségi oldalakon valósul meg, az adatkezelés időtartamára, módjára, illetve az adatok törlési és módosítási lehetőségeire a közösségi oldal szabályozása vonatkozik. A díjazott alkotókról és alkotásaikról 3 nyelvű (román, magyar, angol) digitális kiadvány készül.

Adatkezelő csak kivételes esetben és jogszabályi kötelezettség alapján adja át az Érintett személyes adatait állami szervek, hatóságok – így különösen bíróság, ügyészség, nyomozó hatóság és szabálysértési hatóság, Nemzeti Adatvédelmi és Információszabadság Hatóság – számára.

**Az adatok tárolási módja:**

A Hajdú-Bihar Vármegyei Önkormányzati Hivatal Adatkezelőnél kezelésre kerülő személyes adatok elektronikusan, illetőleg papír formátumban kerülnek tárolásra.

**Adatbiztonsági intézkedések**

Az Adatkezelők gondoskodnak az általuk kezelt személyes adatok biztonságáról, megteszik azokat a lehetséges technikai intézkedéseket, amelyek biztosítják, a felvett, tárolt, illetve kezelt adatok védettségét, óvja azokat a megsemmisüléstől, jogosulatlan felhasználástól és megváltoztatásuktól.

A személyes adatokat 24 órás őrzéssel védett épületben, illetve, saját, dedikált szerveren kerül tárolásra. A szerver Hajdú-Bihar Vármegye Önkormányzata tulajdonában található, a kezelt adatokat az Adatkezelők harmadik országba nem továbbítják.

Az Adatkezelők gondoskodnak a következőkről:

- a tárolt adatokhoz belső rendszeren keresztül vagy közvetlen hozzáférés útján kizárólag az arra feljogosított személyek, és kizárólag az adatkezelés céljával összefüggésben férjenek hozzá,

- a felhasznált eszközök szükséges, rendszeres karbantartásáról, fejlesztéséről,

- az adatokat tároló eszköz megfelelő fizikai védelemmel ellátott zárt helyiségben történő elhelyezéséről, és annak fizikai védelméről,

- a különböző nyilvántartásokban tárolt adatok közvetlenül ne legyenek összekapcsolhatók és az érintetthez rendelhetők.

**II. Önt az adatkezeléssel kapcsolatban az alábbi érintetti jogok illetik meg:**

**1. Előzetes tájékozódáshoz való jog**

Önnek joga van ahhoz, hogy az adatkezeléssel összefüggő tényekről az adatkezelés megkezdését megelőzően tájékoztatást kapjon, melyre vonatkozóan jelen tájékoztatóban szereplő információk közlésével tesznek eleget az Adatkezelők.

**2. Az Ön hozzáférési joga**

**Ön tájékoztatást, visszajelzést kérhet bármely** Adatkezelőtől, hogy a személyes adatainak kezelése folyamatban van-e, és amennyiben az adatkezelés folyamatban van, **Ön jogosult arra, hogy hozzáférést kapjon** a kezelt személyes adataihoz, illetve az alábbi információkhoz:

• az adatkezelés célja;

• az Ön személyes adatainak kategóriái;

• azon személyek vagy szervek, szervezetek, akikkel vagy amelyekkel az Ön személyes adatait közölték, vagy közölni fogják;

• az Ön személyes adatai tárolásának tervezett időtartama, vagy ha ez nem lehetséges, ezen időtartam meghatározásának szempontjai;

• Ön kérelmezheti az Adatkezelőtől személyes adatainak helyesbítését, törlését vagy az adatok kezelésének korlátozását, és tiltakozhat személyes adatai kezelése ellen;

• az Ön panasztételi joga a Nemzeti Adatvédelmi és Információszabadság Hatósághoz;

• az adatok forrása.

**3. Az Ön helyesbítéshez való joga**

Kérheti, hogy az Adatkezelők indokolatlan késedelem nélkül helyesbítsék az Önre vonatkozó pontatlan személyes adatokat, illetve Ön kérheti hiányos személyes adatainak kiegészítését.

**4. Az Ön törléshez való joga**

Kérheti, hogy az Adatkezelők indokolatlan késedelem nélkül töröljék az Önre vonatkozó személyes adatokat, különösen akkor,

* az Ön adataira már nincs szükség abból a célból, amelyből azokat az Adatkezelő gyűjtötte vagy kezelte;
* ha Ön a GDPR 21. cikk (1) bekezdése alapján tiltakozik az adatkezelése ellen, és nincs elsőbbséget élvező jogszerű ok az adatkezelésre
* ha az Ön adatait jogellenesen kezelték;
* a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

**5. Az Ön joga az adatkezelés korlátozásához**

Kérésére az Adatkezelők korlátozzák a személyes adataira vonatkozó adatkezelést, ha az alábbiak valamelyike teljesül:

* amennyiben Ön vitatja a személyes adatai pontosságát, ez esetben a korlátozás arra az időtartamra vonatkozik, amely lehetővé teszi, hogy ellenőrzésre kerüljön a személyes adatok pontossága;
* az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;
* már nincs szükség a személyes adatokra az adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez,
* az érintett a GDPR 21. cikk (1) bekezdése szerint tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

**6. A tiltakozáshoz való jog**

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a GDPR 6. cikk (1) bekezdésének e) pontján alapuló kezelése ellen, amennyiben Ön szerint az Adatkezelők az Ön adatait a jelen tájékoztatóban megjelölt céllal összefüggésben nem megfelelően kezelik. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**7. A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség**

Az Adatkezelők minden olyan címzettet tájékoztatnak a helyesbítésről, törlésről, korlátozásról, akivel, vagy amellyel a személyes adatokat közölték, kivéve, ha ez lehetetlen, vagy aránytalanul nagy teherrel, erőfeszítéssel jár. Az Ön kérésére erről tájékoztatást nyújtunk.

**Ön a fenti jogait bármelyik Adatkezelő részére eljutatott kérelem útján gyakorolhatja:**

Név: Hajdú-Bihar Vármegye Önkormányzata

Postacím: 4024 Debrecen, Piac u. 54.

E-mail: elnok@hbmo.hu

Hajdú-Bihar Vármegyei Önkormányzati Hivatal

Postacím: 4024 Debrecen, Piac u. 54.

e-mail: jegyzo@hbmo.hu

Amennyiben Ön tájékoztatást kér az Adatkezelőktől, a tájékoztatást a beérkezéstől számított 30 napon belül kötelesek az Ön számára megadni.

Amennyiben Ön az adatainak helyesbítését, törlését, vagy zárolását kéri, a kérelem elbírálásáról az Adatkezelők a beérkezéstől számított 30 napon belül kötelesek a kérelmet elbírálni, és döntésének megfelelően gondoskodnak az adat 5 napon belül történő helyesbítéséről, törléséről, illetve zárolásáról. A kérelem elutasítása esetén az Adatkezelők Önt erről közvetlenül értesítik, mely tartalmazza az elutasítás ténybeli és jogi indokait, továbbá a bírósághoz, valamint illetékes hatósághoz fordulás lehetőségét.

**III. Panasz benyújtásának joga**

Tájékoztatom, hogy amennyiben megítélése szerint az Adatkezelők tevékenységükkel, vagy mulasztással jogsértést követtek el az Önre vonatkozó személyes adatok kezelésével vagy feldolgozásával kapcsolatban, panasz benyújtására jogosult a Nemzeti Adatvédelmi és Információszabadság Hatósághoz.

Nemzeti Adatvédelmi és Információszabadság Hatóság, 1055 Budapest, Falk Miksa utca 9-11., Telefon: +36 (1) 391-1400, Fax: +36 (1) 391-1410, E-mail: ugyfelszolgalat@naih.hu, Honlap: [www.naih.hu](http://www.naih.hu)

**IV. Nyilvánosság**

Az előadások alkalmával fotódokumentáció készül, melyet a Hajdú-Bihar Vármegye Önkormányzata, mint a projekt kedvezményezettje a projekttel kapcsolatos kommunikációs tevékenysége (sajtóközlemények, sajtóhírek, Facebook megjelenés, projektbemutató kiadvány stb.) során felhasznál és közzé tesz.

**V. Bírósághoz fordulás lehetősége**

Lehetősége van továbbá bírósághoz is fordulni az Adatkezelőkkel szemben jogai megsértése esetén. Az eljárás megindítására az Adatkezelők székhelye szerinti, vagy az Ön lakóhelye vagy tartózkodási helye szerinti törvényszék előtt van lehetősége.

**VI. Részletes szabályok**

Az Ön jogaira, jogai érvényesítésére irányadó további szabályokat az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló rendelet (**GDPR**) 12-23. cikkei, valamint a 77-82. cikkei tartalmazzák.